Артық Жарылқасынұлы Тоқсанбаев

Артық Жарылқасынұлы 1958 жылы 23 желтоқсанда Алматы облысының Қаскелең қаласында туған. Қазақ. 

 Өмірбаяны 
К. Байсейітова атындағы Республикалық орта мамандандырылған музыкалық мектеп-интернатты; Құрманғазы атындағы Алматы мемлекеттік консерваториясын бітірген (1983), композитор. Қазақстан Республикасы  көрнекті композиторы. Симфониялық, камералық шығармалардың, балалар мен жасөспірімдерге арналған музыканың, әндердің, романстардың, «Дикий Восток», «Сардар», «Секер» кинофильмдерінің, «Мүсінші Наурызбаев» деректі фильмі музыкасының және т.б. авторы. Қазақ және орыс тілдерін біледі. 1984 жылдан - қазақ телевизиясының музыкалық бағдарламалар бас редакциясының редакторы. 1985 жылдан - «Гүлдер» Республикалық эстрадалық ансамблінің бас дирижері және музыкалық жетекшісі. 1988 жылдан - Қазақстан Композиторлар одағы насихат және ақпарат бөлімінің меңгерушісі. 1996 жылдан - қазақ радиосы продюсерлік орталығының жетекшісі. 2003 жылдан - Қазақстан Композиторлар ассоциациясының вице-прөзиденті. 2007 жылдан бері - Қазақстан Республикасы Композиторлар одағы аппаратының жетекшісі. 

 Отбасы 
Әкесі - Тоқсанбаев Жарылқасын Аптынбекұлы (1937-1985), мұғалім болған. Анасы - Сиразитдинова Рабис Ғарифқызы (1940 жылы туған), зейнеткер, мұғалім болып жұмыс істеген. 
Ұлы - Тоқсанбаөв Шыңғыс (1985 жылы туған ); қызы - Тоқсанбаева Ғазиза (1989 жылы туған).Қазақстан Республикасында кімнің кім екені – 2011. 2 томдық анықтамалық. Алматы, 2011. ISBN 978-601-278-473-2

 Дереккөздер